ai4bharat/Pralekha huggingface dataset:
माहिती आणि प्रसारण मंत्रालय
सरकारी जाहिरांतीमधील मजकुरविषयक नियमनांबाबत सर्वोच्च न्यायालयाच्या आदेशान्वये स्थापित तीन सदस्यीय समितीच्या 19 व्या बैठकीत घेण्यात आलेले निर्णय
नवी दिल्ली, 7 सप्टेंबर 2020
सरकारी जाहिरातींमधील मजकुराबाबत नियमन ठरवण्यासाठी सर्वोच्च न्यायालायाच्या आदेशानुसार स्थापन करण्यात आलेल्या तीन सदस्यीय समितीची 19 वी बैठक आभासी स्वरुपात 4 सप्टेंबर 2020 रोजी घेण्यात आली.
माजी मुख्य निवडणूक आयुक्त, ओमप्रकाश रावत यांच्या अध्यक्षतेखाली झालेल्या या बैठकीत जाहिरात संघटनेच्या आशियाई महासंघाचे सदस्य आणि IAA चे माजी अध्यक्ष रमेश नारायण, प्रसारभरती बोर्डाचे अर्धवेळ सदस्य, अशोक कुमार टंडन हे दोन्ही सदस्य देखील सहभागी झाले होते.
सर्वोच्च न्यायालयाच्या निर्देशांनुसार, राज्यांनाही, सरकारी जाहिरातीतील मजकुराचे नियमन करण्यासाठी तीन सदस्यीय समिती नियुक्त करणे बंधनकारक आहे. कर्नाटक, गोवा, मिझोराम आणि नागालैंड या राज्यांनी याआधीच अशी समिती स्थापन केली आहे. छत्तीसगढ सरकारनेही ही समिती स्थापन करण्यास मंजुरी दिली आहे.
अनेक राज्यांनी अद्याप राज्यपातळीवर अशा समित्या स्थापन केल्या नसल्याची गंभीर नोंद CCRGA च्या बैठकीत घेण्यात आली. अशी समिती स्थापन करण्यात होत असलेला विलंब, माननीय सर्वोच्च न्यायालयाच्या आदेशाचे उल्लंघन असल्याचे समजले जाऊ शकते, असेही मत या बैठकीत व्यक्त करण्यात आले.
या समितीकडे आलेल्या काही तक्रारींची दखल घेत अनेकांना त्यावर उत्तर देण्याविषयी लेखी नोटीस पाठवण्यात आले होते, मात्र त्या नोटिशीना अद्याप अनेकांनी उत्तर पाठवले नसल्याचेही समितीच्या निदर्शनास आणून देण्यात आले.
सध्याच्या कोविड19 आजाराची परिस्थिती लक्षात घेत, या सर्वांना नोटिशीना उत्तर पाठवण्यासाठी आणखी थोडा वेळा दिला जावा, असा निर्णय CCRGA च्या या बैठकीत घेण्यात आला.
CCRGA च्या निर्णय किंवा आदेशांचे पालन न करणे ही गंभीर बाब आहे. यापुढे जर CCRGA च्या आदेशांचे पालन केले गेले नाही, तर संबंधित सरकारांना पुढील जाहिरात देण्यावर बंदी घालण्याचा निर्णय घेणे समितीला भाग पडेल. तशा सूचना समिती संबंधित नोडल यंत्रणांना देऊ शकेल.
गरज वाटल्यास, जाहिरात विभागाच्या सबंधित सरकारी संस्थांच्या अधिकाऱ्यांना समन्स बजावण्याचे अधिकार समितीला आहेत.
सर्वोच्च न्यायालयाने 13 मे 2015 च्या आदेशानुसार, केंद्र सरकारने 6 एप्रिल 2016 रोजी तीन सदस्यीय समिती नियुक्त केली आहे. या समितीत ‘अढळ तटस्थ वृत्ती, निष्पक्षता आणि आपल्या कार्यात सर्वोत्कृष्ट काम केलेले असावेत” असे न्यायालयाने म्हटले आहे. सर्व माध्यम क्षेत्रात दिल्या जाणाऱ्या सरकरी जाहिरातींचे मजकुरविषयक नियमन ही समिती निश्चित करेल. हा मजकूर, सरकारवर असलेल्या घटनात्मक आणि कायदेशीर बंधनांशी तसेच, नागरिकांचे हक्क आणि अधिकार यांच्याशी सुसंगत असावा, असे न्यायालयाने म्हटले आहे. जाहिराती तटस्थ, योग्य आणि सहज उपलब्ध अशा स्वरूपाच्या तसेच मोहिमेच्या प्रचाराचे निहित उद्दिष्ट पूर्ण करणाऱ्या असाव्यात, तसेच कुठल्याही पक्षाची बाजू उचलून धरणाऱ्या नसाव्यात. असेही म्हटले आहे.
या समितीला, सर्वसामान्य ग्राहकांकडून आलेल्या तक्रारींवर सुनावणी घेण्याचा अधिकार असेल. लोकानी या तक्रारी समितीच्या कार्यालयात खालील पत्यावर पाठवायच्या आहेत.
सदस्य सचिव, CCRGA समिती , कक्ष क्र 469, चौथा मजला, सूचना भवन, सीजीओ कॉम्प्लेक्स. लोधी रोड नवी दिल्ली- -110003  or to its email: ms.ccrga[at]gmail[dot]com .M.Chopade/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
शिक्षण मंत्रालय
ऑपरेशन डिजिटल बोर्डचा शुभारंभ
देशात गुणवत्तापूर्ण शिक्षणाला चालना देण्यासाठी ऑपरेशन डिजिटल बोर्ड क्रांतिकारी पाऊल – प्रकाश जावडेकर
नवी दिल्ली, 20 फेब्रुवारी 2019
केंद्रीय मनुष्यबळ विकास मंत्री प्रकाश जावडेकर यांनी आज नवी दिल्ली येथे ऑपरेशन डिजिटल बोर्डचा शुभारंभ केला. ऑपरेशन डिजिटल बोर्ड क्रांतिकारी पाऊल असल्याचे जावडेकर यांनी यावेळी घेतलेल्या पत्रकार परिषदेत सांगितले. यामुळे शिकण्याची आणि शिकवण्याची प्रक्रिया संवादात्मक आणि आवडीची होईल. देशातल्या सरकारी आणि अनुदानित शाळांमध्ये इयत्ता 9 वी पासूनच्या इयत्तांमध्ये डिजिटल बोर्ड असेल, असे जावडेकर यांनी सांगितले. या प्रक्रियेला 2019 च्या आगामी सत्रापासून सुरुवात होईल, असे ते म्हणाले.
ऑपरेशन डिजिटल बोर्डसाठी विद्यापीठ अनुदान आयोग कार्यान्वयन संस्था असेल. वर्ष 2022 पर्यंत देशातल्या प्रत्येक वर्गापर्यंत डिजिटल शिक्षण पोहोचवण्यासाठी आयोगाने 29 जून 2018 ला ठराव मंजूर केला आहे.
N. Sapre/S.Kakade/D. Rane
(Visitor Counter : 175
पंतप्रधान कार्यालय
पंतप्रधानांनी मध्यप्रदेश स्थापना दिनानिमित्त दिल्या शुभेच्छा
पंतप्रधानांनी मध्यप्रदेश राज्य स्थापना दिनानिमित्त, मध्यप्रदेशातील नागरिकांना शुभेच्छा दिल्या आहेत.
"मध्यप्रदेशमधील सर्व नागरिकांना त्यांच्या राज्यस्थापना दिनानिमित्त शुभेच्छा! मध्यप्रदेश राज्य महत्वाच्या क्षेत्रांत लक्षणीय प्रगती करत आहे आणि आपले आत्मनिर्भर भारताचे स्वप्न सत्यात आणण्यासाठी चिरंजीवी योगदान देत आहे," असे पंतप्रधानांनी म्हटले आहे.
मध्य प्रदेश के निवासियों को राज्य के स्थापना दिवस की बहुत-बहुत बधाई।
— Narendra Modi  November 1, 2020
Greetings to the people of MP on their Statehood Day. The state is making remarkable progress in key sectors and is making a long-lasting contribution in realising our dream of an Aatmanirbhar Bharat.
R.Tidke/S.Patgoankar/P.Kor
संरक्षण मंत्रालय
कोविड-19 च्या नव्याने आलेल्या लाटेविरुद्ध उभारलेल्या लढ्यात, हवाई दलाकडून ऑक्सिजन कंटेनर, अत्यावश्यक औषधे आणि इतर वैद्यकीय उपकरणांची हवाई मार्गाने वाहतूक
नवी दिल्ली, 23 एप्रिल 2021
कोविड-19 च्या दुसऱ्या लाटेविरुद्ध उभारलेल्या लढाईत, कोविड रुग्णालये आणि सुविधा केंद्र स्थापन उभारण्यासाठी तसेच कार्यरत असलेली रुग्णालये आणि केंद्रांना पुरवठा करण्यासाठी आवश्यक असलेले ऑक्सिजन कंटेनर, सिलेंडर, अत्यावश्यक औषधे, उपकरणे आदींचा पुरवठा करण्यासाठी भारतीय हवाई दल अतिशय तत्परतेने कार्यरत झाले असून देशाच्या विविध भागातून हवाई मार्गाने ही सामग्री घेऊन निर्धारित ठिकाणी पोहोचवण्यासाठी उड्डाणे करत आहे. यासाठी हवाई दलाच्या मालवाहतूक करणाऱ्या विमानांचा आणि हेलिकॉप्टरचा वापर केला जात आहे. सी-17, सी-130जे, आयएल-76, एन -32 आणि ऍवरो या मालवाहतूक करणाऱ्या विमानांचा त्यात समावेश आहे. या कामासाठी चिनूक आणि एमआय -17 ही हेलिकॉप्टर राखीव ठेवण्यात आली आहेत. यामध्ये कोची, मुंबई, वायझॅग आणि बंगळुरू येथील डॉक्टर आणि परिचारिकांना दिल्लीतील रुग्णालयात सेवेत दाखल होण्यासाठी हवाई मार्गे दिल्लीला पोहचविण्याच्या कामाचा समावेश आहे.
अतिशय गरजेच्या असलेल्या ऑक्सिजनचे वितरण वेगाने व्हावे यासाठी, भारतीय हवाई दलाच्या सी-17 आणि आयएल-76 या विमानांमधून मोठे रिकामे ऑक्सिजन टँकर त्यांच्या वापराच्या ठिकाणाहून देशभरातील ऑक्सिजन भरणा केंद्रांवर नेण्यात येत आहेत. याव्यतिरिक्त, लेह येथे अतिरिक्त कोविड चाचणी केंद्र उभारण्यासाठी सी-17 आणि आयएल-76 या विमानांनी बायोसॅफ्टी कॅबिनेट्स आणि ऑटोक्लेव्ह यंत्रांची मोठ्या प्रमाणात वाहतूक केली आहे. अतिशय तातडीने उड्डाण करण्यासाठी भारतीय हवाई दलाची मालवाहतूक विमाने आणि हेलिकॉप्टर सज्ज ठेवण्यात आली आहेत.
2020 मध्ये कोविड-19 च्या उद्रेकाच्या सुरुवातीच्या काळात, भारतीय हवाई दलाने कोरोना विषाणू साथीच्या रोगाचा सामना करण्यासाठी हवाईमार्गे आवश्यक औषधे, वैद्यकीय आणि इतर आवश्यक वस्तूंचा पुरवठा केला तसेच परदेशात अडकलेल्या भारतीय नागरिकांना मायदेशी परत आणले होते.S.Patil/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 242
विज्ञान आणि तंत्रज्ञान मंत्रालय
राष्ट्रीय हवामान असुरक्षा मूल्यांकनानुसार पूर्वेकडील आठ राज्य हवामानदृष्या अत्यंत असुरक्षित
नवी दिल्ली, 17 एप्रिल 2021
आज जाहीर झालेल्या राष्ट्रीय हवामान असुरक्षा मूल्यांकन अहवालात झारखंड, मिझोरम, ओदिसा, छत्तीसगड, आसाम, बिहार, अरुणाचल प्रदेश आणि पश्चिम बंगाल ही राज्ये हवामान बदलाच्या परिस्थितीसाठी अत्यंत असुरक्षित असल्याचे नमूद केले आहे. या राज्यांमध्ये आणि मुख्यत: देशाच्या पूर्वेकडील भागात अनुकूलन उपाययोजनांना प्राधान्य देण्याची आवश्यकता असल्याचे देखील अहवालात नमूद केले आहे.
डीएसटी सचिव प्राध्यापक आशुतोष शर्मा यांनी आज, सध्याच्या हवामानातील वाढती जोखीम आणि असुरक्षिततेसाठी कारणीभूत असणारे मुख्य घटक यांच्या संदर्भात भारतातील सर्वाधिक असुरक्षित राज्ये आणि जिल्ह्यांची ओळख पटविणारा ‘सर्वसाधारण आराखडा वापरून भारतातील अनुकूलन नियोजनासाठी हवामान असुरक्षितता मूल्यांकन’ या शीर्षका अंतर्गत एक अहवाल प्रसिद्ध केला.
हे मुल्यांकन धोरणकर्त्यांना हवामान संदर्भातील योग्य कृतींचा अवलंब करण्यास सहाय्य करतील. योग्यप्रकारे आरेखित केलेल्या हवामान बदल अनुकूलन प्रकल्पांच्या विकासाच्या माध्यमातून संपूर्ण भारतातील हवमान-असुरक्षित समुदायांना याचा फायदा होईल.
डीएसटी, हवामान बदलावरील राष्ट्रीय कृती योजनेचा एक भाग म्हणून हवामान बदलावरील 2 राष्ट्रीय मोहिमा राबवित आहे. हिमालयीन परिसंस्था शाश्वत करण्यासाठी राष्ट्रीय मिशन  आणि हवामान बदलासाठी धोरणात्मक ज्ञानावर राष्ट्रीय मिशन  या मोहिमेचा एक भाग म्हणून, डीएसटी 25 राज्ये आणि केंद्रशासित प्रदेशांमध्ये राज्य हवामान बदल कक्षाला सहाय्य करत आहे.
Full Report: https://dst.gov.in/sites/default/files/Full%20Report%20%281%29.pdfS.Thakur/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 196
पंतप्रधान कार्यालय
अभियंता दिनानिमित्त पंतप्रधानांनी अभियंत्यांना दिल्या शुभेच्छा
नवी दिल्ली, 15 सप्टेंबर 2020
पंतप्रधान नरेंद्र मोदी यांनी अभियंता दिनानिमित्त अभियंत्यांना शुभेच्छा दिल्या आहेत. “अभियंता दिनानिमित्त सर्व अभियंत्यांना शुभेच्छा. सर. एम. विश्वेश्वरय्या यांचे त्यांच्या जयंतीनिमित्त आपण स्मरण करूया. राष्ट्र उभारणीच्या दिशेने आपल्या अभियंत्यांनी दिलेल्या योगदानाबद्दल भारताला अभिमान आहे”, असे पंतप्रधान म्हणाले.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने आतापर्यंत 187.67 कोटी मात्रांचा टप्पा केला पार
12- 14 वयोगटातल्या मुलांना आतापर्यंत 2कोटी 65 लाखांपेक्षा अधिक मात्रा देण्यात आल्या
भारतामध्ये सध्या कोविड सक्रिय रूग्णसंख्या 15,873 आहे.
गेल्या 24 तासात 2,593 नव्या कोरोना रुग्णांची नोंद
कोरोनामुक्तीचा दर सध्या 98.75 %
साप्ताहिक पॉझिटिव्हिटी दर सध्या 0.54 %
आज सकाळी 7 वाजेपर्यंतच्या तात्पुरत्या अहवालांनुसार, भारताच्या कोविड प्रतिबंधक लसीकरण मोहिमेमध्ये आतापर्यंत देण्यात आलेल्या लसीच्या मात्रांच्या संख्येने 187 कोटी 67 लाख  मात्रांचा टप्पा पार केला आहे. देशभरामध्ये 2,30,29,745 सत्रांच्या माध्यमातून हे उद्दिष्ट साध्य करण्यात आले.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2 कोटी 65लाखांपेक्षा अधिक  किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे. आत्तापर्यंत 18 ते 59 वयोगटातल्या 3,87,719 जणांना वर्धक मात्रा देण्यात आली आहे.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत देण्यात आलेल्या कोविड प्रतिबंधक लसीच्या एकूण मात्रांच्या गटनिहाय विभागणी पुढील प्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
10404725
|
|
2nd Dose
|
|
10012053
|
|
Precaution Dose
|
|
4694892
|
|
FLWs
|
|
1st Dose
|
|
18414942
|
|
2nd Dose
|
|
17532038
|
|
Precaution Dose
|
|
7340412
|
|
Age Group 12-14 years
|
|
1st Dose
|
|
26575579
|
|
2nd Dose
|
|
2932476
|
|
Age Group 15-18 years
|
|
1st Dose
|
|
58140660
|
|
2nd Dose
|
|
41345317
|
|
Age Group 18-44 years
|
|
1st Dose
|
|
555482878
|
|
2nd Dose
|
|
475434938
|
|
Precaution Dose
|
|
84549
|
|
Age Group 45-59 years
|
|
1st Dose
|
|
202883319
|
|
2nd Dose
|
|
187363960
|
|
Precaution Dose
|
|
303170
|
|
Over 60 years
|
|
1st Dose
|
|
126838741
|
|
2nd Dose
|
|
116719403
|
|
Precaution Dose
|
|
14216266
|
|
Precaution Dose
|
|
2,66,39,289
|
|
Total
|
|
1,87,67,20,318
भारतामध्ये सध्या 15,873 सक्रीय रूग्णसंख्या आहे. देशामधील एकूण सक्रिय रूग्णांपैकी हे प्रमाण 0.04 टक्के आहे.
गेल्या 24 तासांत भारतातील कोरोनामुक्तीचा दर 98.75 % इतका आहे. 1,755 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,25,19,479 झाली आहे.
गेल्या 24 तासात 2, 593 नव्या कोरोना रुग्णांची नोंद झाली.
गेल्या 24 तासांमध्ये कोविड संसर्ग तपासण्यासाठी एकूण 4,36,532 चाचण्या करण्यात आल्या. आत्तापर्यंत भारतामध्ये एकूण 83.47 कोटींपेक्षा जास्त  चाचण्या करण्यात आल्या आहेत.
देशातील साप्ताहिक पॉझिटीव्हिटी दर सध्या 0.54% आहे आणि दैनंदिन पॉझिटीव्हिटी दर 0.59 % इतका नोंदला गेला आहे.
रस्ते वाहतूक आणि महामार्ग मंत्रालय
भारत एनसीएपी अर्थात नवीन कार मूल्यांकन कार्यक्रम सुरू करण्यासाठी जीएसआर  अधिसूचनेच्या मसुद्याला केंद्रीय रस्ते वाहतूक आणि महामार्ग मंत्री नितीन गडकरी यांची मंजुरी
भारत एनसीएपी  सुरू करण्यासाठी जीएसआर  अधिसूचनेचा मसुदा केंद्रीय रस्ते वाहतूक आणि महामार्ग मंत्री नितीन गडकरी यांनी मंजूर केला आहे. त्यानुसार भारतातील वाहनांना त्यांच्या क्रॅश चाचण्यांमधील कामगिरीच्या आधारे स्टार रेटिंग दिले जाईल.
भारत- एनसीएपी हा कार्यक्रम ग्राहक-केंद्रित व्यासपीठ म्हणून काम करेल. या योजनेमुळे ग्राहकांना स्टार-रेटिंगवर आधारित सुरक्षित कार निवडता येईल. तसेच सुरक्षित वाहने तयार करण्यासाठी भारतातील OEM -original equipment manufacturer अर्थात उपकरणांच्या मूळ उत्पादक कंपन्यांमधील निरोगी स्पर्धेला प्रोत्साहन देईल, असे ते ट्विट संदेश मालिकेत म्हणाले.
क्रॅश चाचण्यांवर आधारित भारतीय कारचे स्टार रेटिंग केवळ कारमधील संरचनात्मक आणि प्रवासी सुरक्षितता सुनिश्चित करण्यासाठीच नव्हे तर भारतीय वाहनांची निर्यात-योग्यता वाढवण्यासाठी अत्यंत महत्त्वपूर्ण आहे. भारत एनसीएपीचा चाचणी प्रोटोकॉल सध्याच्या भारतीय नियमांमधील जागतिक क्रॅश टेस्ट प्रोटोकॉलशी जोडला जाईल . त्यामुळे उपकरणांच्या मूळ उत्पादकांना त्यांच्या वाहनांची चाचणी भारतातील स्वतःच्या इन-हाऊस चाचणी सुविधांमध्ये घेता येईल, अशी माहिती त्यांनी दिली.
भारताला जगातील आघाडीचे ऑटोमोबाईल हब बनविण्याच्या मिशनसह आमच्या वाहन उद्योगाला आत्मनिर्भर बनवण्यासाठी भारत एनसीएपी महत्त्वपूर्ण साधन ठरेल, असा विश्वास त्यांनी व्यक्त केला.
आरोग्य आणि कुटुंब कल्याण मंत्रालय
कोविड-19 ची सद्य परिस्थिती
देशव्यापी कोविड प्रतिबंधक लसीकरण मोहिमेअंतर्गत आतापर्यंत 192 . 28 कोटी लसीच्या मात्रा देण्यात आल्या आहेत.
भारतातील उपचाराधीन रुग्णांची संख्या सध्या 14,955 आहे.
उपचाराधीन रुग्णांचे प्रमाण सध्या 0.03% आहे.
रुग्ण बरे होण्याचा दर सध्या 98 .75 %
गेल्या 24 तासात 2,202 रुग्ण बरे झाले, त्यामुळे आतापर्यंत बरे झालेल्या रुग्णांची एकूण संख्या 4,25,97,0 03 वर पोचली आहे.
गेल्या 24 तासांत 2,226 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 84.67कोटी चाचण्या करण्यात आल्या गेल्या 24 तासात 4,42,681 चाचण्या करण्यात आल्या.
पंतप्रधान कार्यालय
पंतप्रधान नरेंद्र मोदी यांनी दक्षिण आफ्रिकेच्या राष्ट्राध्यक्षांशी केली चर्चा
उभय नेत्यांनी ब्रिक्समधील सहकार्यासह द्विपक्षीय, प्रादेशिक आणि जागतिक मुद्द्यांचा घेतला आढावा
दक्षिण आफ्रिकेचे राष्ट्राध्यक्ष रामाफोसा यांनी पंतप्रधानांना आफ्रिकन नेत्यांच्या शांतता उपक्रमाची दिली माहिती
पुढील वाटचालीसाठी संवाद आणि मुत्सद्देगिरीच्या भारताच्या निरंतर आवाहनाचा पंतप्रधानांनी केला पुनरुच्चार
राष्ट्राध्यक्ष रामाफोसा यांनी भारताच्या जी 20 अध्यक्षपदाला दर्शवले पूर्ण समर्थन
पंतप्रधान नरेंद्र मोदी यांनी आज दक्षिण आफ्रिका प्रजासत्ताकचे राष्ट्राध्यक्ष मतेमेला सिरिल रामाफोसा यांच्याशी दूरध्वनीवरून चर्चा केली.
यावेळी उभय नेत्यांनी द्विपक्षीय सहकार्यातील प्रगतीचा आढावा घेतला, जे लोकांमधील ऐतिहासिक आणि सुदृढ परस्पर संबंधांवर आधारित आहे. या वर्षाच्या सुरुवातीला 12 चित्त्यांच्या भारतातील स्थानानंतरनाबद्दल पंतप्रधानांनी दक्षिण आफ्रिकेच्या राष्ट्राध्यक्षांचे आभार मानले.
यावर्षी दक्षिण आफ्रिकेच्या अध्यक्षतेखालील ब्रीक्समधील सहकार्यासह परस्पर हिताच्या अनेक प्रादेशिक आणि जागतिक मुद्द्यांवर दोन्ही नेत्यांनी विचार विनिमय केला.
राष्ट्राध्यक्ष रामाफोसा यांनी पंतप्रधानांना आफ्रिकन नेत्यांच्या शांतता उपक्रमाची माहिती दिली. युक्रेनमध्ये शाश्वत शांतता आणि स्थैर्य सुनिश्चित करण्याच्या उद्देशाने केलेल्या सर्व उपक्रमांना भारत पाठिंबा देत असल्याचे नमूद करून, पंतप्रधानांनी पुढील वाटचालीसाठी संवाद आणि मुत्सद्देगिरीच्या भारताच्या आवाहनाचा पुनरुच्चार केला.
राष्ट्राध्यक्ष रामाफोसा यांनी सुरु असलेल्या जी 20 अध्यक्षपदाचा एक भाग म्हणून भारताच्या पुढाकारांना पूर्ण पाठिंबा दर्शविला आणि ते भारत भेटीसाठी उत्सुक असल्याचे त्यांनी सांगितले.
परस्परांच्या संपर्कात राहण्यासाठी उभय नेत्यांनी सहमती दर्शवली.
राष्ट्रपती कार्यालय
भारतीय महसूल सेवा , भारतीय नागरी लेखा सेवा, भारतीय संरक्षण लेखा सेवा, भारतीय रेल्वे लेखा सेवा आणि भारतीय टपाल आणि दूरसंचार  सेवेतील परिविक्षाधीन अधिकाऱ्यांनी घेतली राष्ट्रपतींची भेट
भारतीय महसूल सेवा , भारतीय नागरी लेखा सेवा, भारतीय संरक्षण खाते सेवा, भारतीय रेल्वे लेखा सेवा आणि भारतीय टपाल आणि दूरसंचार  सेवेतील परिविक्षाधीन  अधिकाऱ्यांनी आज  राष्ट्रपती द्रौपदी मुर्मु यांची राष्ट्रपती भवनात भेट घेतली.
आपली प्रशासन प्रणाली अधिक कार्यक्षम, उत्तरदायी आणि पारदर्शक प्रशासन तसेच विनाअडथळा सेवा वितरणाकडे वेगाने वाटचाल करत असल्याने, महसूल सेवा आणि विविध लेखा सेवा यापूर्वीपेक्षा खूप मोठी भूमिका बजावणार आहेत, असे राष्ट्रपतींनी अधिकाऱ्यांना संबोधित करताना सांगितले. दोन दिवसांपूर्वी, केंद्रीय अर्थसंकल्प 2023-24 सादर करण्यात आला यामध्ये आगामी आर्थिक वर्षासाठी सरकारच्या खात्यांचा लेखा अंदाज मांडण्यात आला आहे.नागरिकांसाठी-विशेषत: तरुणांसाठी विकासाच्या संधी निर्माण करणे, सर्वसमावेशक विकास आणि अन्य अनेक राष्ट्रीय उद्दिष्टे साध्य करणे हे या अर्थसंकल्पाचे उद्दिष्ट आहे, असे त्यांनी सांगितले. करदात्यांच्या पैशाचा प्रत्येक रुपया देशाच्या विकासासाठी आणि लोकांच्या कल्याणासाठी वापरला जाईल हे तुम्ही सर्वांनी आपापल्या सेवांमध्ये जमाखर्च, लेखापरीक्षण आणि जमा खर्चाचा ताळमेळ राखत सुनिश्चित केले पाहिजे, असे राष्ट्रपती म्हणाल्या.
सरकारच्या अप्रत्यक्ष करांच्या संकलनासाठी आणि प्रशासनासाठी ,एक जबाबदार अधिकारी म्हणून भारतीय महसूल सेवेच्या  अधिकाऱ्यांना हे आव्हानात्मक काम आहे, आर्थिक वृद्धी आणि सर्वसमावेशक विकासासाठी महत्त्वपूर्ण योगदान देणारे कर अनुपालन सुनिश्चित करण्यात त्यांची भूमिका महत्त्वाची आहे , असे राष्ट्रपतींनी सांगितले.
प्रशासनात उत्तरदायित्वाची अंमलबजावणी करण्यासाठी लेखा हे एक प्रमुख साधन आहे.एक सुदृढ सार्वजनिक आर्थिक व्यवस्थापन प्रणाली हा सुशासनाचा मोठा आधार आहे, असे राष्ट्रपती म्हणाल्या. भारतीय नागरी, संरक्षण, रेल्वे तसेच टपाल आणि दूरसंचारलेखा सेवेच्या अधिकार्यांवर, एक बळकट आर्थिक व्यवस्थापन प्रणाली तयार करण्याची आणि देखरेख करण्याची जबाबदारी आहे , ही प्रणाली सरकारचे कामकाज सुरळीत पार पाडण्यास मदत करते.त्यामुळे, या अधिकाऱ्यांची सरकारमधील भूमिका खूप महत्त्वाची आहे आणि तुम्हाला अत्यंत वचनबद्धतेने आणि संबंधित कौशल्याचा वापर करून ही जबाबदारी पार पाडावी लागेल, असे राष्ट्रपतींनी सांगितले.
एखादे राष्ट्र आपल्या मनुष्यबळाच्या बळावर प्रगती करत असते, या माध्यमातून अन्य भौतिक संसाधने शक्य तितक्या चांगल्या पद्धतीने एकत्रित करता येतात असे सांगत राष्ट्रपतींनी सर्व अधिकार्यांनी आपली कर्तव्ये सचोटीने आणि वचनबद्धतेने पार पाडावीत आणि राष्ट्र उभारणीत योगदान द्यावे, असे आवाहन केले.
राष्ट्रपतींचे भाषण वाचण्यासाठी कृपया येथे क्लिक करा
गृह मंत्रालय
केरळमधील पूर परिस्थितीचा आढावा घेण्यासाठी एनसीएमसीची दोन दिवसात दुसऱ्यांदा बैठक
नवी दिल्ली, 17 ऑगस्ट 2018
केरळमधील पूरग्रस्त भागातील मदत आणि बचावकार्याचा आढावा घेण्यासाठी राष्ट्रीय आपत्ती व्यवस्थापन समितीची दोन दिवसांत आज दुसऱ्यांदा बैठक झाली. केंद्रीय सचिव पी.के.सिन्हा यांच्या अध्यक्षतेखाली केरळ आणि तामिळनाडूच्या मुख्य सचिवांशी व्हिडिओ कॉन्फरन्सिंगद्वारे संवाद साधण्यात आला. लष्कर, नौदल, हवाई दल, तटरक्षक दल आणि राष्ट्रीय आपत्ती निवारण दलाच्या अतिरिक्त तुकड्या केरळमध्ये तैनात करण्याचा निर्णय यावेळी घेण्यात आला.
केंद्रीय सचिवांनी या संघटनांना बोटी, हेलिकॉप्टरर्स, लाईफ जॅकेट, रेनकोट, गमबूट आदी सामग्री पुरवण्याचे निर्देश दिले. पूरग्रस्त भागात अडकलेल्या लोकांपर्यंत पोहोचण्यासाठी मोटरबोटी पाठवण्याची विनंती केरळच्या मुख्य सचिवांनी केली होती.
आत्तापर्यंत केंद्र सरकारने 339 मोटरबोटी, 2800 लाईफ जॅकेट, 1400 तरंगत्या पेट्या, 27 लाईट टॉवर्स आणि 1000 रेनकोट्स वितरित केले आहेत. 1,00,000 अन्न पदार्थांची पाकिटे वितरित करण्यात आली असून आणखी 1,00,000 पाकिटं पुरवली जात आहेत. दुधाची भुकटी पुरवण्याचा प्रयत्नही केला जात आहे.
भारतीय नौदलाने पोहणाऱ्या पथकांसह 51 बोटी तैनात केल्या असून 1,000 लाईफ जॅकेट आणि 1300 गम बूट पाठवले आहेत.
तटरक्षक दलानेही बचाव पथकासह 30 बोटी पाठवल्या आहेत.
हवाई दलाने 23 हेलिकॉप्टर्स आणि 11 विमान तैनात केली आहेत.
लष्कराने 10 तुकड्या, 10 ईटीएफ, 60 बोटी आणि 100 लाईफ जॅकेट्स पाठवली आहेत.
एनडीआरएफने 43 बचाव पथकं आणि 163 बोटी पाठवल्या आहेत.
रेल्वेने 1,20,000 पाण्याच्या बाटल्या पुरवल्या आहेत. त्याचबरोबर 2.9 लाख लीटर पिण्याचे पाणी घेऊन जाणारी विशेष रेल्वेगाडी उद्या कयाकुलम येथे पोहोचेल.
पूर परिस्थितीचा आढावा घेण्यासाठी राष्ट्रीय आपत्ती व्यवस्थापन समितीची उद्या पुन्हा बैठक होणार आहे.
N.Sapre/S.Kane/P.Malandkar
(Visitor Counter : 126
पंतप्रधान कार्यालय
बॅडमिंटनमध्ये पुरुष दुहेरीत सुवर्णपदक जिंकल्याबद्दल सात्विक साईराज रंकीरेड्डी आणि चिराग शेट्टी यांचे पंतप्रधानांनी अभिनंदन केले
नवी दिल्ली, 8 ऑगस्ट 2022
बर्मिंघम येथे राष्ट्रकुल क्रीडा स्पर्धा 2022 मध्ये बॅडमिंटनमध्ये पुरुष दुहेरीत सुवर्णपदक जिंकल्याबद्दल सात्विक साईराज रंकीरेड्डी आणि चिराग शेट्टी यांचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी ट्विट केले;
"भारताच्या बॅडमिंटन चमूने यश आणि उत्कृष्टतेची नव्याने व्याख्या केली आहे. @satwiksairaj आणि @Shettychirag04 नी सांघिक कृती आणि कौशल्यांचे उत्कृष्ट प्रदर्शन घडवले. देशाला सुवर्णपदक मिळवून दिल्याबद्दल त्यांचा अभिमान वाटतो. आगामी काळात ते भारताला आणखी मानसन्मान मिळवून देवोत . #Cheer4India"S.Kakade/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
जलजीवन मिशन अंतर्गत 11 कोटी नळ जोडणी पूर्ण झाल्याच्या यशाबद्दल पंतप्रधानांनी केली प्रशंसा
नवी दिल्ली, 25 जानेवारी 2023
पंतप्रधान, नरेंद्र मोदी यांनी जल जीवन मिशन अंतर्गत 11 कोटी नळजोडणी झाल्याबद्दल प्रशंसा केली आहे. मोदींनी या उपक्रमाचा लाभ घेतलेल्या सर्वांचे अभिनंदन केले आणि हे अभियान यशस्वी करण्यासाठी परीश्रम करणाऱ्या सर्वांचे अभिनंदन केले आहे.
केंद्रीय जलशक्ती मंत्री श्री गजेंद्र सिंह शेखावत यांच्या ट्विटला उत्तर देताना पंतप्रधानांनी आपल्या ट्विटर संदेशात म्हटले आहे,
“भारतातील लोकांना ‘हर घर जल’सुनिश्चित करण्यासाठी केलेला एक महान पराक्रम ! या उपक्रमाचा लाभ घेतलेल्या सर्वांचे अभिनंदन आणि हे अभियान यशस्वी करण्यासाठी परीश्रम करणाऱ्या सर्वांचे अभिनंदन.”
G.Chippalkatti/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
कोळसा मंत्रालय
18% सुधारणेसह कोळशाच्या दर्जात लक्षणीय वाढ
नवी दिल्ली, 27 डिसेंबर 2022
सर्व ग्राहकांना दर्जेदार कोळशाचा पुरवठा करण्याचे उद्दिष्ट्य साध्य करण्यासाठी कोळसा मंत्रालय तसेच विविध कोळसा कंपन्यांनी विविध उपक्रम हाती घेतले आहेत. कोळशाच्या दर्जाच्या बाबतीत ग्राहकांना 100 % समाधान देण्याचा कोळसा कंपन्यांचा प्रयत्न आहे. कोल इंडिया कंपनीच्या स्त्रोतांकडून होणाऱ्या कोळशाचा पुरवठा निर्धारित श्रेणीशी मिळताजुळता ठेवण्यात लक्षणीय सुधारणा दिसून आली आहे. वर्ष 2017-18 मधील 51%च्या तुलनेत वर्ष 2022-23  मध्ये दर्जाची अनुरूपता 69%पर्यंत वाढली आहे.
कोळशाच्या दर्जात सुधारणा करण्यासाठी कोळसा खाणींचे पुनर्वर्गीकरण, सरफेस मायनर्स, धुतलेल्या कोळशाचा पुरवठा, कोठारात जलदगतीने कोळसा भरला जाण्यासाठी कोळसा पृष्ठभागाकडून बेल्टवर थेट कोळसा आणण्यासाठी पहिल्या टप्प्यातील उत्तम जोडणी सुविधा, ऑटो अॅनलायझर बसविणे यांसारख्या सुधारित खनन तंत्रज्ञानाचा वापर सुरु करणे इत्यादी पावले उचलण्यात आली आहेत. निर्धारित दर्जाशी अनुरूप दर्जाच्या कोळशाचा पुरवठा सुनिश्चित करण्याचे काम विविध अधिकारी तसेच संस्थांकडे सोपविण्यात आले आहे.
आता, कोल इंडिया कंपनीच्या सर्व ग्राहकांना, पुरविण्यात आलेल्या कोळशाच्या दर्जाचे मूल्यमापन कोणत्याही मान्यताप्राप्त त्रयस्थ सँपलिंग संस्थेच्या माध्यमातून करून घेण्याचा पर्याय खुला करण्यात आला आहे. या मान्यताप्राप्त त्रयस्थ संस्था कोळसा भरलेल्या वाघिणी तसेच लॉरी यांतील कोळशाचा दर्जा बीआयएस अंतर्गत विहित नियमांनुसार आहे याची खात्री करून घेण्यासाठी नेमण्यात आल्या आहेत. उर्जा तसेच बिगर-उर्जा क्षेत्रातील सर्व ग्राहकांना या नेमणूक झालेल्या संस्थांपैकी कोणत्याही संस्थेकडून सेवा घेण्याची मुभा आहे. त्रयस्थ संस्थेकडून होणाऱ्या कोळशाच्या परीक्षणाचे निम्मे शुल्क कोळसा कंपनीकडून दिले जाते. ग्राहकांसाठी संयुक्त कोळसा तपासणीची सुविधा देखील उपलब्ध आहे.
त्रयस्थ संस्थेकडून कोळसा पुरवठ्याचे होणारे प्रमाणीकरण ग्राहक तसेच सामान्य जनतेच्या अवलोकनासाठी उपलब्ध करून देण्याच्या उद्देशाने कोळसा विभागाने खनन केलेल्या कोळशाचे त्रयस्थ संस्थांकडून मूल्यमापन करण्यात पारदर्शकता आणण्यासाठी ' उत्तम ' नावाचे अॅप देखील सुरु केले आहे. कोळसा वापराचे नियोजन करण्यासाठी अनेक ग्राहक या अॅपचा वापर करून घेत आहेत.S.Kane/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 101
संरक्षण मंत्रालय
समुद्रविज्ञान आणि हवामानशास्त्रातील उपग्रह आधारित नौदल प्रयोगातील सहकार्यासाठी अहमदाबादच्या स्पेस ऍप्लिकेशन सेंटर दरम्यान सामंजस्य करार
नवी दिल्ली, 5 ऑगस्ट 2022
भारतीय नौदलाने 05 ऑगस्ट 22 रोजी अहमदाबाद येथील स्पेस ऍप्लिकेशन सेंटर , सोबत समुद्रविज्ञान आणि हवामानशास्त्रातील उपग्रह आधारित नौदल प्रयोगातील डेटा आदानप्रदान या विषयावर एक सामंजस्य करार केला.
या उपक्रमामुळे, दोन्ही संस्थांना परस्पर सहकार्याचे एक समान व्यासपीठ मिळेल, ज्यामध्ये उपग्रह आधारित डेटाची पुनर्प्राप्ती आणि ऍप्लिकेशन्सच्या क्षेत्रात जलद विकास शक्य होईल. ज्यामुळे स्पेस ऍप्लिकेशन सेंटर द्वारे देशाच्या संरक्षणासाठी केलेली वैज्ञानिक प्रगती आणि भारतीय नौदलाच्या प्रयत्नांमध्ये समन्वय साधला जाईल. हा सामंजस्य करार 2017 मध्ये स्वाक्षरी केलेल्या मागील सामंजस्य कराराचा पुढील भाग आहे, यामुळे दोन संस्थांमधील सहकार्य वाढीस लागेल.
सहकार्याच्या विस्तृत क्षेत्रामध्ये गोपनीय नसलेल्या निरीक्षण डेटाची देवाणघेवाण, स्पेस ऍप्लिकेशन सेंटरमध्ये तयार झालेल्या हवामान विषयक उत्पादनांचे ऑपरेशन एक्सप्लॉयटेशन आणि नवीन साधनांच्या विकासासाठी उपग्रहाच्या डेटावर प्रक्रिया करण्यासाठी संबंधित क्षेत्रातील तज्ञांची  ची तरतूद, महासागर मॉडेलचे अंशांकन आणि प्रमाणीकरण यांचा समावेश आहे.
भविष्यात अर्थपूर्ण संवाद आणि व्यावसायिक देवाणघेवाण करण्यासाठी SAC आणि भारतीय नौदलाने सामंजस्य करारावर स्वाक्षरी केली.
S.Patil/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 114